Egy kínos kérdés
Énekeltek gyenge télről
Már eleddig eleget,
Elsiratták, ami nem volt,
Annyiszor már a telet.
Hogy a jégre nagy a szükség,
Tudja minden kiskorú,
Hauer Berci és a többi
Mind a jégért szomorú.

És hogy mégiscsak a télről
Zeng, dalol most kis dalom,
Sajnos! megvan erre, kérem,
A szomoru alkalom.
Mert a jégről, mert a télről
Lehet is szó módfelett,
Hisz az ember azt se tudja:
Tél van még vagy kikelet?

A dolgoknak íly folyásán
Sok ifju szív kesereg
És átkozzák szörnyű módra
Ezt a hitvány, csúf telet.
Überciher nincs kiváltva,
Nagykabát becsapva már...
Az idő a télnél tart még?...
Vagy talán tavaszra jár?...
Versek